หนาวสลับแล้งอาจทำ มนุษย์นีแอนเดอร์ธัลหายไป (คลิป)
กลุ่มมนุษย์นีแอนเดอร์ธัล (Neanderthals) เป็นมนุษย์โบราณที่เคยอาศัยอยู่ในทวีปยุโรปและทวีปเอเชีย แต่สูญพันธุ์ไปเมื่อประมาณ 40,000 ปีที่แล้ว ก่อนที่กลุ่มมนุษย์โฮโมเซเปียนส์ (Homo sapiens) บรรพบุรุษของเราเข้ามาอาศัยอยู่ในทวีปยุโรป ซึ่งนักวิทยาศาสตร์ถกเถียงกันมานานว่าอะไรเป็นสาเหตุที่ทำให้มนุษย์นีแอนเดอร์ธัลหายไปจากโลกนี้,แม้จะมีการนำเสนอความเห็นอย่างหลากหลาย ไม่ว่าจะเป็นเรื่องการเปลี่ยนแปลงของสภาพภูมิอากาศที่ทำให้มนุษย์นีแอนเดอร์ธัลปรับตัวไม่ทัน การเกิดโรคระบาด การเข้ามาแย่งพื้นที่จากมนุษย์สมัยใหม่รวมถึงถูกกลืนหายจากการผสมข้ามพันธุ์กัน ก็ยังไม่เคยมีข้อสรุปที่ชัดเจน แต่เมื่อเร็วๆนี้ นักวิจัยจากมหาวิทยาลัยโคโลญ ในเยอรมนี ได้รายงานลงในวารสารการประชุมสภาวิทยาศาสตร์แห่งชาติว่า มีแนวโน้มมากขึ้นที่จะไขปริศนาการหายไปของมนุษย์นีแอนเดอร์ธัล โดยใช้ข้อมูลสภาพภูมิอากาศในทางโบราณคดีและระบบนิเวศที่มีอยู่ พร้อมกับเพิ่มตัวชี้วัดใหม่ของสภาพภูมิอากาศแบบโบราณ จากการศึกษาถ้ำ 2 แห่งในประเทศโรมาเนีย,นักวิทยาศาสตร์เผยว่า การวิจัยครั้งนี้มุ่งเน้นไปที่สภาพอากาศที่หนาวสลับแล้งเมื่อช่วง 44,000-40,800 ปีแล้ว เป็นช่วงเวลาที่สิ่งประดิษฐ์ของมนุษย์นีแอนเดอร์ธัลหายไปและเริ่มมีสัญญาณการมาถึงของมนุษย์โฮโม เซเปียนส์ ปรากฏตรงพื้นที่หุบเขาที่แม่น้ำดานูบไหลผ่านและในฝรั่งเศส จึงเป็น ไปได้ว่าสภาพภูมิอากาศที่สับเปลี่ยนไปมาทำให้ป่าถูกแทนที่ด้วยพุ่มไม้เตี้ยๆ มนุษย์โฮโม เซเปียนส์อาจปรับตัวเข้ากับสภาพแวดล้อมใหม่ๆได้ดีกว่ามนุษย์นีแอนเดอร์ธัล ซึ่งสิ่งเหล่านี้น่าจะเชื่อมโยงกับการสูญพันธุ์ของญาติใกล้ชิดของมนุษย์เรานั่นเอง.
กลุ่มมนุษย์นีแอนเดอร์ธัล (Neanderthals) เป็นมนุษย์โบราณที่เคยอาศัยอยู่ในทวีปยุโรปและทวีปเอเชีย แต่สูญพันธุ์ไป 
มนุษย์นีแอนเดอร์ธัล,มนุษย์นีแอนเดอร์ธัล สูญหาย,สูญพันธุ์,มนุษย์โฮโมเซเปียนส์,ทันโลก,การศึกษา